Məni (İsoy Qurbanov)(Üç qızım atasız qalıb)
Üç qızım atasız qalıb,
Bu həsrət sındırır məni.
Yadıma düşdükcə Lətif,
Hicranlar dondurur məni.

Boyunu sevmədim, oğul,
Öyünüb-öymədim, oğul.
Toyunu görmədim, oğul,
Bu dərdlər yandırır məni.

İsoyam, dərdlidi sinəm,
Sözüm yoxdur daha dinəm.
Bir də geri çətin dönəm,
Vəziyyət qandırır məni.

Mənbə 
 Araz Yaquboğlu, Daşkənd aşıqları və şairləri, Bakı, "Nurlan", 2008. səh.45

Gəraylılar
XX əsrin şeirləri